**Ladysmith Black Mambazo** er en sørafrikansk mannskor/sang-gruppe som synger i de lokale vokalstilene isicathamiya og mbube. Gruppen fremfører sangene a capella og regnes som en gruppe innen musikksjangeren verdensmusikk.

De ble kjent internasjonalt etter å ha sunget med Paul Simon på albumet *Graceland* fra 1986, og har vunnet flere priser, inkludert fem Grammy Awards, de dedikert sin femte Grammy til avdøde tidligere president Nelson Mandela. Ladysmith Black Mambazo ble dannet av Joseph Shabalala i 1960 og ble en av Sør-Afrikas mest produktive og kjente artister, de har mottatt gull- og platina plater for utgivelsene sine. Gruppen ble et mobilt senter for sørafrikansk kulturarv gjennom sin afrikanske urfolks musikk, isicathamiya.

Ladysmith Black Mambazo, 2008

Historie
--------

### Starten

Joseph Shabalala dannet Ladysmith Black Mambazo i 1964, han hadde en drøm om å fremføre isicathamiya-harmonier (isicathamiya er den tradisjonelle musikken til zulu-folket).

Etter deres lokale suksess ved bryllupsseremonier og andre sammenkomster, deltok Shabalala i isicathamiya konkurranser. Gruppen ble beskrevet som "så god" at de til slutt ble nektet å delta i konkurransene, men ønsket velkommen til å underholde ved konkurransene. Selv om de hadde oppstart som isicathamiya gruppe i 1964, hadde de sunget sammen siden på begynnelsen av 1950-tallet. De ga ut sitt første album, *Amabutho*, i 1973, som solgte til gullplate og var det første albumet av en svart musiker eller gruppe fra Sør-Afrika som gjorde det. De påfølgende albumene deres fikk også gull- eller platinaplater. Etter utgivelsen av sitt andre album, *Imbongi* også i 1973, ble de profesjonelle sangere.

I 1976 konverterte Shabalala til kristendommen og en rekke religiøst materiale kom nå inn i gruppens repertoar. Mambazos første religiøse album, *Ukukhanya Kwelanga*, ble gitt ut like etterpå.

I 1981 var gruppen så populære at apartheidregjeringen tillot medlemmene å reise til Köln i Tyskland som en del av en sørafrikansk folkemusikkfestival. Gruppen turnerte i Vest-Tyskland og var også med i et TV-program. Året etter reiste gruppen tilbake til Tyskland for å underholde i et quizprogram på TV, noe som førte til at de fikk flere forespørsler om liveopptredener.

Paul Simon
### Paul Simon

I 1985 reiste Paul Simon til Sør-Afrika i håp om å samarbeide med afrikanske musikere på hans album *Graceland*. Simon snakket personlig med Shabalala og etter mye diskusjon reiste gruppen til London for å synge på albumet.

Den første innspillingen var "Homeless" hvor musikken og refrenget ble komponert av Simon, Shabalala komponerte Zulu-introduksjonen og hoveddelen (ikke-engelsk) i sangen. De sang også på "Diamonds on the Soles of Her Shoes" og "You Can Call Me Al". Simon tok med gruppen til New York City for å opptre på Saturday Night Live, hvor de fremførte "Diamonds ..." før albumet eller sangen ble gitt ut. Graceland ble utgitt i slutten av 1986, og selv om både Joseph Shabalala og Paul Simon ble anklaget for å ha brutt den kulturelle boikotten av Sør-Afrika, ble albumet en stor suksess og solgte 16 millioner eksemplarer. Dette banet veien for Ladysmith Black Mambazos internasjonale popularitet.

Suksessen med *Graceland* og påfølgende konsertturer førte til mange turnéer for gruppen som fortsetter den dag i dag. Ladysmith Black Mambazo drar på konsertturer rundt om i verden i seks måneder eller mer hvert år.

Etter *Graceland* var Simon produsent for deres første album for den amerikanske utgivelse på Warner Brothers Records, *Shaka Zulu* (1987). *Shaka Zulu* vant Grammy Award for beste tradisjonelle folkemusikk album i 1988. Ytterligere to plater ble spilt inn for Warner Brothers Records i USA: *Journey of Dreams* (1988) og *Two Worlds, One Heart* (1990). På sistnevnte album spilte gruppen samen med The Winans, Julia Fordham og George Clinton.

### Videre suksess og drapet på et medlem

Ladysmith Black Mambazo, 2014
Fra det første albumet *Amabutho* i 1973 og frem til 1991 hadde Ladysmith Black Mambazo gitt ut ytterligere 30 album.

I 1988 var Ladysmith Black Mambazo med i Michael Jacksons film Moonwalker, hvor de fremførte "The Moon Is Walking" (en forkortet versjon av sangen "Lindelani"). Ladysmith Black Mambazo ble også omtalt i Sesame Street sangen "Put Down the Duckie", og "The African Alphabet". I 1988 sang Ladysmith Black Mambazo "Mbube" under åpningssekvensen i Eddie Murphy filmen Coming to America (Amerika for mine føtter), men sangen ble ikke utgitt på filmalbumet.

De var i Sveits i 1991 og spilte inn "Passage To Promise" på Andreas Vollenweider sitt album *Book of Roses*.

Desember 1991 ble Headman Shabalala, som sang bass, skutt og drept av en hvit sikkerhetsvakt som ikke var på jobb, Sean Nicholas (drapet er referert til i sangen "Worldwide" av gruppen Adam Again på albumet *Dig).* Headman Shabalala var broren til Joseph Shabalala. Det hadde vært en del utskiftinger i gruppen før og etter drapet pensjonerte to av medlemmene seg, disse ble erstattet av andre nære slektninger.

### Slutten på apartheid

Apartheid ble offisielt opphevet i Sør-Afrika i 1991, men demokratiske valg startet ikke før i 1994.

Frigivelsen av Nelson Mandela etter 27 års fengsel førte til en albumutgivelse, *Liph 'Iqiniso* i 1993.

Mandela uttalte offentlig kort tid etter løslatelsen at medlemmene av Ladysmith Black Mambazo var "Sør-Afrikas kulturambassadører". Etter Mandelas ønske opptrådde Ladysmith Black Mambazo under fredspriskonserten i Oslo i 1993. De sang også ved president Mandelas innvielse i mai 1994, og også senere på bursdagsfeiringen hans.

I 1996 var de med på Dolly Partons album *Treasures*, hvor de sammen sang en versjon av Cat Stevens "Peace Train". De var også med Parton på en opptreden på en amerikansk TV hvor de fremførte sangen. I 1999 samarbeidet gruppen med den irske popgruppen B\*Witched på singelen "I Shall Be There", som ble nummer 13 på UK Singles Chart.

En filmdokumentar om Ladysmith Black Mambazo, med tittelen "On Tiptoe: Gentle Steps to Freedom", ble utgitt i 2000. Filmen ble nominert til Oscar for beste dokumentar (kortfilm) i 2001, men vant ikke. Filmen fikk en pris for beste korte dokumentar av International Documentary Association 2001.

### Women Of Mambazo

I 2001 grunnla konen til Joseph Shabalala, Nellie Shabalala, damekoret/sang-gruppen Women Of Mambazo som på samme måte som Ladysmith Black Mambazo fremførte zulu-sanger. Nellie Shabalala var forsanger i gruppen. Dette hadde lenge vært en drøm for ekteparet, nå fikk de sjansen til å reise rundt og opptre på samme sener.

Women Of Mambazo hadde som mål å bringe et kvinnelig perspektiv til det tradisjonelle zulu repertoaret, sangkamp, ​​tro og kjærlighet i den kraftige, a capella stilen kalt iscathemiya.

Tragedien rammet dem i mai 2002, da en maskert snikmorder skjøt og drepte Nellie Shabalala (30 år) og skadet Joseph Shabalala, som prøvde å beskytte henne. Hendelsen skjedde på en parkeringsplass til en kirke og Joseph Shabalalas sønn Vivian Nkosinathi ble anklaget for å ha fått en leiemorder til å myrde stemoren Nellie. Under rettssaken vitnet Nkosinathi om at det sørafrikanske politiet hadde tilbudt en form for amnesti hvis han ville involvere sin egen far i drapet.

Women Of Mambazo ga ut albumet *Mamizolo* 18 oktober 2002, albumet var nesten ferdig da Nellie Shabalala ble drept og ble ferdigstilt som en hyllest til henne.

### Flere album, konserter og samarbeid

Ladysmith Black Mambazo, 2017
Ladysmith Black Mambazo hadde startet innspillingen av albumet *Wenyukela* før drapet. Arbeidet stoppet opp, men ble senere gjenopptatt og albumet utgitt i 2003. Albumet ga gruppen dens andre Grammy Award.

Josephs Shabalala bror Ben Shabalala ble drept i en forstad til Durban i juni 2004.Han var tidligere medlem av gruppen, men hadde pensjonert seg i 1990 etter drapet på Headman Shabalala.

*Long Walk to Freedom*, en feiring av gruppens 45 år, ble utgitt i 2006. På albumet har gruppen med seg mange kjent artister, inkludert Zap Mama, Sarah McLachlan, Melissa Etheridge, Joe McBride, Natalie Merchant, Emmylou Harris og Taj Mahal samt sørafrikanske musikere som Lucky Dube, Phuzekhemisi, Bhekumuzi Luthuli, Nokukhanya, Thandiswa, Vusi Mahlasela og Hugh Masekela. Albumet ga gruppen deres 13. Grammy Award nominasjon, selv om det ikke vant Grammy prisen, viste det at gruppens kreative evner fortsatt ble anerkjent.

I 2006 samarbeidet gruppen med Josh Groban på hans tredje studioalbum, *Awake*. Sangene, "Weeping" og "Lullaby", inneholdt en tydelig sørafrikansk innflytelse. Etter dette begynte gruppen i 2006 å jobbe med Mavis Staples i et samarbeid på Staples nye album *We'll Never Turn Back* i 2007. Et konseptalbum med temaer knyttet til borgerrettighetsbevegelsen på 1950- og 1960-tallet.

Oktober 2006 fremførte Ladysmith Black Mambazo en utsolgt konsert i New Yorks berømte Carnegie Hall. Her var det gjesteopptredener av Sarah McLachlan, Natalie Merchant, Mahotella Queens, Vusi Mahlasela og Pete Seeger.

Ladysmith Black Mambazo, 2017
Ladysmith Black Mambazos utgivelse fra 2007, *Ilembe*, oppnådde stor suksess rundt om i verden.

Det hadde vært mange spørsmål om når grunnlegger, komponist og forsanger Joseph Shabalala skulle trekke seg fra gruppen. Januar 2008 ga Shabalala en uttalelse om dette der han fortalte om drømmen han hadde hatt på begynnelsen av 1960-tallet. Han fortalte om den eventyrlige reisen han hadde opplevd med Ladysmith Black Mambazo, blant annet fremhevet han å gleden ved å få Grammy Awards og å følge Nelson Mandela til Norge for å motta Nobels fredsprisen. Han kunngjorde at når tiden kom ville hans yngste sønn Thamsanqa overta som leder for Ladysmith Black Mambazo.

I 2008 spilte de inn "Many Rivers to Cross" live med Ali Campbell. Samme år vant gruppen SAMA-prisen for beste tradisjonelle a cappella album for *Ilembe* og i 2009 vant de Grammy prisen for beste tradisjonelle verdensmusikkalbum, det var gruppens tredje Grammy pris.

I januar 2011 ga gruppen ut en innspilling med barnesanger, *Songs from a Zulu Farm*, det hadde de ikke gjort siden *Gift Of The Tortoise* i 1994. *Songs from a Zulu Farm* mottok noen av de beste anmeldelsene gruppen noensinne hadde fått, og ble blant de fem beste i "Best World Music Releases" 2011. Det ble også nominert til en Grammy pris, men vant ikke. Det ble også nominert til beste album i 2011 ved South African Music Awards.

Livealbumet *Singing for Peace Around the World* kom i 2013 og var dedikert til det sørafrikanske ikonet og tidligere president Nelson Mandela. Albumet ga dem den fjerde Grammy prisen.

Ladysmith ga ut en hyllest til Joseph Shabalalas avdøde kone i 2014, *Always with Us.* Samme år kom også albumet *Music from Inala: Aa Zulu Ballet* som er ballettmusikk. I 2014 fikk de også SAMA-prisen Lifetime Achievement Award.

I 2017 ble albumet *Songs of peace & love or kids & parents around the world* nominert til Grammy pris for beste barnealbum. De var også med på Wouter Kellerman sitt album *Samsara,* sammen med The Soweto Gospel Choir.

*Songs from Lindiwe* er en samling sanger som opprinnelig ble fremført av Ladysmith Black Mambazo i et sceneshow kalt Lindiwe, i 2019. Albumet er studioinnspilt versjoner av sangene. De ga også ut en singel, "Halo sana (Buya Mama)", sammen med Unathi.

I februar 2020 døde Joseph Shabalala i Pretoria i en alder av 79 år.

### Fortsettelsen

Ladysmith Black Mambazo fortsetter og turnere og spille inn musikk.

I 2020 ga de ut en singel, "With God Everything Is Possible", sammen med Charlie Peacock og "Rainforest" sammen med Dance gruppen Sainte Barbe.

Album
-----

| År | Tittel |
| --- | --- |
| 1973 | *Amabutho* |
| *Imbongi* |
| *Ufakazi Yibheshu* med Empangeni Home Tigers |
| 1974 | *Umama Lo!* |
| *Isitimela* |
| 1975 | *Ukukhanya Kwelanga* |
| 1976 | *Amaqhawe* |
| 1977 | *Ukusindiswa* |
| *Shintsha Sithothobala* |
| *Phezulu Emafini* |
| 1978 | *Ushaka* |
| *Indlela yaseZulwini* |
| 1979 | *Ezinkulu* |
| 1980 | *Intokozo* |
| *Nqonqotha Mfana* |
| 1981 | *Ulwandle Oluncgwele* |
| *Cologne Zulu Festival* |
| *Phansi Emgodini* |
| 1982 | *Umthombo Wamanzi* |
| 1983 | *Induku Zethu* |
| 1984 | *Ibhayibheli Liyindlela* |
| 1985 | *Inkazimulo* |
| *Inala* |
| 1986 | *Ezulwini Siyakhona* |
| 1987 | *Shaka Zulu* |
| *Thandani* |
| 1988 | *Zibuyinhlazane* |
| *Journey of Dreams* |
| 1990 | *Isigqi Zendoda* |
| *Two Worlds, One Heart* |
| *Zulu Traditional* |
| 1992 | *Favourites* |
| *Classic Tracks* |
| *The Best of Ladysmith Black Mambazo - Vol 1* |
| 1993 | *Liph' Iqiniso* |
| 1994 | *Gift Of The Tortoise* |
| 1995 | *Zulu Hits Vol. 1* |
| *Gospel Hits Vol. 2* |
| *Shosholoza* med the Team Shosholoza |
| *Ukuzala-Ukuzelula* med the Mahubo Nesigekle Ladies Choir |
| 1996 | *Thuthukani Ngoxolo* |
| 1997 | *Heavenly* |
| *Heavenly* |
| 1998 | *Very Best Of – Spirit Of South Africa* |
| *The Best of Ladysmith Black Mambazo – The Star and the Wiseman* |
| 1999 | *In Harmony* |
| *Live at the Royal Albert Hall* |
| 2000 | *Gospel Songs* |
| *Lihl' Ixhiba Likagogo* |
| 2001 | *Thandani/Umthombo Wamanzi* |
| *Favourites* |
| *The Ultimate Collection* |
| 2002 | *Friends In Concert* med Lucky Dube and Jabu Khanyile |
| *Ukusindiswa/Umthombo Wamanzi* |
| 2003 | *Wenyukela* |
| *Raise Your Spirit Higher (Wenyukela)* |
| 2004 | *The Very Best of - Rain, Rain Beautiful Rain* |
| *No Boundaries* med the English Chamber Orchestra |
| 2005 | *Live at Montreux* |
| 2006 | *Long Walk to Freedom* |
| *The Best of - Essential Tribute* |
| *The Hits* (CD/DVD) |
| 2007 | *Ilembe* |
| 2008 | *My Dream - African Sounds* med the SABC Choir |
| 2010 | *Kobuye Kulunge* |
| 2011 | *Songs from a Zulu Farm* |
| 2012 | *Ladysmith Black Mambazo & Friends* |
| 2013 | *Live: Singing for Peace Around The World* |
| 2014 | *Always with Us* |
| *Music from Inala: Aa Zulu Ballet* |
| 2016 | *Walking in the Footsteps of Our Fathers* |
| 2017 | *Shaka Zulu Revisited: 30th Anniversary Celebration* |
| *Songs of Peace and Love for Kids and Parents Around the World* |

Utmerkelser
-----------

| År | Utmerkelse | Kategori | Album eller opptreden |
| --- | --- | --- | --- |
| 1981 | *SARIE Award* | Best Choral Group on Disc |  |
| 1988 | *Grammy Award* | Best Traditional Folk Recording | *Shaka Zulu* |
| 1993 | *Drama Desk Award* | Outstanding Music in a Play | *The Song of Jacob Zulu* |
| 1996 | *Drama Desk Award* | Best Original Music Score | *Nomathemba* |
| 1997 | *SAMA Award* | Best Zulu Music Album | *Ukuzala-Ukuzelula* |
| *SAMA Award* | Best Duo or Group Award | *Ukuzala-Ukuzelula* |
| 2001 | *SAMA Award* | Best Zulu Music Album | *Lihl' Ixhiba Likagogo* |
| 2004 | *Grammy Award* | Best Traditional World Music Album | *Raise Your Spirit Higher* |
| 2008 | *SAMA Award* | Best Traditional A Cappella Album | *Ilembe* |
| 2009 | *Grammy Award* | Best Traditional World Music Album | *Ilembe: Honoring Shaka Zulu* |
| 2013 | *Grammy Award* | Best World Music Album | *Live: Singing for Peace Around the World* |
| 2014 | *SAMA Award* | International achievement award |  |
| 2018 | *Grammy Award* | Best World Music Album | *Shaka Zulu Revisited: 30th Anniversary Celebration* |

Referanser
----------

1. ↑   *Montreux Jazz Festival Database*, Wikidata Q99181182
2. ↑  «Ladysmith Black Mambazo wins fifth Grammy award». *www.enca.com* **(engelsk)**. eNCA. 29. januar 2018. Arkivert fra originalen 11. desember 2019. Besøkt 20. oktober 2021.
3. ↑  «Ladysmith Black Mambazo coming home to intense celebrations». *Texx and the City* **(engelsk)**. 12. april 2018. Besøkt 20. oktober 2021.
4. 1 2  «Lack of funds stymies Ladysmith Black Mambazo Music Academy dream». *SowetanLIVE* **(engelsk)**. Besøkt 20. oktober 2021.
5. ↑  «The official page for LADYSMITH BLACK MAMBAZO - Music». *mambazo.com*. Besøkt 20. oktober 2021.
6. ↑  «League of Extraordinary Gentlemen - Musical Albums». *web.archive.org*. Debate.org. 12. desember 2013. Arkivert fra originalen 12. desember 2013. Besøkt 20. oktober 2021.
7. ↑  «Ladysmith Black Mambazo Songs, Albums, Reviews, Bio & More». *AllMusic* **(engelsk)**. Besøkt 20. oktober 2021.
8. ↑  Soeder, John (19. februar 2010). «Nearly 25 years after 'Graceland,' Ladysmith Black Mambazo is still going strong». *cleveland* **(engelsk)**. Besøkt 20. oktober 2021.
9. ↑  «Shaka Zulu - Ladysmith Black Mambazo». *AllMusic* **(engelsk)**. Besøkt 20. oktober 2021.
10. ↑  «Journey of Dreams - Ladysmith Black Mambazo». *AllMusic* **(engelsk)**. Besøkt 20. oktober 2021.
11. ↑  «Two Worlds One Heart - Ladysmith Black Mambazo». *AllMusic* **(engelsk)**. Besøkt 20. oktober 2021.
12. ↑  «Headman Tshabalala, founding member of the band Ladysmith Black Mambazo, is shot and killed». *www.sahistory.org.za*. South African History Online. 6. desember 1991. Besøkt 20. oktober 2021.
13. ↑  «Headman Tshabalala, 44, Singer With Ladysmith Black Mambazo». *The New York Times* **(engelsk)**. 13. desember 1991. ISSN 0362-4331. Besøkt 20. oktober 2021.  `|fornavn1=` mangler `|etternavn1=` i Authors list (hjelp)
14. ↑  «Treasures - Dolly Parton». *AllMusic* **(engelsk)**. Besøkt 20. oktober 2021.
15. ↑  «I Shall Be There - B\*Witched, Ladysmith Black Mambazo | Song Info». *AllMusic* **(engelsk)**. Besøkt 20. oktober 2021.
16. ↑  «Women of Mombazo biography». *Last.fm* **(engelsk)**. 1. august 2010. Besøkt 20. oktober 2021.
17. ↑  «Shabalala takes stand in wife's murder case». *www.iol.co.za* **(engelsk)**. Besøkt 20. oktober 2021.
18. ↑  «Ladysmith's son in court for murder» **(engelsk)**. 3. juni 2002. Besøkt 20. oktober 2021.
19. ↑  «Women of Mambazo - Mamizolo (CD)». *raru.co.za* **(engelsk)**. Arkivert fra originalen 20. oktober 2021. Besøkt 20. oktober 2021.
20. ↑  «Wenyukela - Ladysmith Black Mambazo | Song Info». *AllMusic* **(engelsk)**. Besøkt 20. oktober 2021.
21. ↑  Walker, Jade (22. juni 2004). «Ben Shabalala». *The Blog of Death* **(engelsk)**. Arkivert fra originalen 20. oktober 2021. Besøkt 20. oktober 2021.
22. ↑  «Feeling Happy (arkivert)». *web.archive.org*. Ladysmith Black Mambazo. 6. januar 2006. Arkivert fra originalen 6. januar 2006. Besøkt 20. oktober 2021.
23. ↑  «Long Walk to Freedom - Ladysmith Black Mambazo». *AllMusic* **(engelsk)**. Besøkt 20. oktober 2021.
24. ↑  «Awake - Josh Groban». *AllMusic* **(engelsk)**. Besøkt 20. oktober 2021.
25. ↑  «We'll Never Turn Back - Mavis Staples». *AllMusic* **(engelsk)**. Besøkt 20. oktober 2021.
26. ↑  «Ilembe: Honoring Shaka Zulu - Ladysmith Black Mambazo». *AllMusic* **(engelsk)**. Besøkt 20. oktober 2021.
27. ↑  «Ladysmith Black Mambazo’s Shabalala To Retire, Names Successor». *web.archive.org*. HARP. 24. januar 2008. Archived from the original on 7. februar 2009. Besøkt 20. oktober 2021. CS1-vedlikehold: Uheldig URL (link)
28. ↑  «Many Rivers to Cross: Live - Ali Campbell, Ladysmith Black Mambazo». *AllMusic* **(engelsk)**. Besøkt 20. oktober 2021.
29. ↑  «Songs from a Zulu Farm - Ladysmith Black Mambazo». *AllMusic* **(engelsk)**. Besøkt 20. oktober 2021.
30. ↑  «The Soundtrack of Peace». *Inweekly* **(engelsk)**. 12. mars 2014. Besøkt 20. oktober 2021.
31. ↑  «Singing For Peace Around the World (Live) - Ladysmith Black Mambazo». *AllMusic* **(engelsk)**. Besøkt 20. oktober 2021.
32. ↑  «Always with Us - Ladysmith Black Mambazo | User Reviews». *AllMusic* **(engelsk)**. Besøkt 20. oktober 2021.
33. ↑  «Inala - a Zulu ballet». *www.behindthearras.com*. 29. juli 2015. Besøkt 20. oktober 2021.
34. ↑  «The Soweto Gospel Choir Songs, Albums, Reviews, Bio & More». *AllMusic* **(engelsk)**. Besøkt 20. oktober 2021.
35. ↑  «Songs from Lindiwe - Ladysmith Black Mambazo | User Reviews». *AllMusic* **(engelsk)**. Besøkt 20. oktober 2021.
36. ↑  Pareles, Jon (11. februar 2020). «Joseph Shabalala, Ladysmith Black Mambazo Founder, Dies at 78». *The New York Times* **(engelsk)**. ISSN 0362-4331. Besøkt 20. oktober 2021.

Eksterne lenker
---------------

* (en) Offisielt nettsted Rediger på Wikidata

* (en) Ladysmith Black Mambazo – kategori av bilder, video eller lyd på Commons Rediger på Wikidata
* (en) Ladysmith Black Mambazo hos Internet Broadway Database Rediger på Wikidata
* (en) Ladysmith Black Mambazo på Discogs Rediger på Wikidata

* (en) Ladysmith Black Mambazo på MusicBrainz Rediger på Wikidata

* (en) Ladysmith Black Mambazo på Songkick Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** MusicBrainz **·** Discogs
 |